**DJEČJI VRTIĆ GRIGOR VITEZ SAMOBOR  
Perkovčeva 88/1**

**KLASA:** 601-05/24-01/06

**URBROJ:** 238-27-71/02-24-1

Samobor, 11.4.2024.

**Članovima Upravnog vijeća**

Poštovani članovi Upravnog vijeća,

Sazivam 49. sjednicu Upravnog vijeća (elektronska sjednica), a temeljem članka 23. Poslovnika o radu Upravnog vijeća, **za ponedjeljak 15.4.2024., sa rokom očitovanja u ponedjeljak, 15.4.2024. do 12.00 sati.**

Dnevni red:

1. Verifikacija zapisnika sa 48. sjednice Upravnog vijeća
2. Izvješće o provedenom postupku jednostavne nabave „OPREMANJE KUHINJE U MOLVICAMA (posuđe i pribor)“
3. Radni odnosi – donošenje odluke o raspisivanju natječaja za odgojitelje na određeno,

do povratka odsutnih radnica

**Ad) 1. Svim članovima Upravnog vijeća dostavlja se zapisnik sa 48 sjednice, te se ukoliko nema primjedbu, predlaže verifikacija istog.**

**Ad) 2. Izvješće o provedenom postupku jednostavne nabave „OPREMANJE KUHINJE U MOLVICAMA (posuđe i pribor)**

O b r a z l o ž e nj e

U cilju opremanja kuhinje novoizgrađenog područnog objekta u Molvicama, Molvička 14 A, raspisan je postupak jednostavne nabave za predmet nabave „OPREMANJE KUHINJE U MOLVICAMA (posuđe i pribor)“ procijenjene vrijednosti nabave u iznosu od 7.000,00 eura bez PDV-a. Pozivi na dostavu ponuda upućeni su na tri adrese (sukladno Odluci o početku postupka jednostavne nabave koju dostavljamo u prilogu) te su sva tri gospodarska subjekta, kojima je upućen poziv, potvrdili primitak poziva na dostavu ponude. Rok za dostavu ponuda bio je 11.4.2024. godine do 12.00 sati. Povjerenstvo za provedbu postupka jednostavne nabave utvrdilo je da je do navedenog roka za dostavu ponuda pristigla samo jedna ponuda te je ujedno izvršilo pregled navedene ponude (Zapisnik o otvaranju, pregledu i ocjeni ponuda nalazi se u prilogu). Povjerenstvo je predložilo naručitelju donošenje odluke o odabiru ponuditelja „OPREMA RADMAN d.o.o. za proizvodnju, trgovinu i usluge, Velikopoljska 29, 10010 Zagreb“ jer je dostavio potpunu ponudu sa svom dokumentacijom koja je zatražena pozivom na dostavu ponude, sa cijenom koja je niža od procijenjene vrijednosti predmeta nabave bez PDV-a. Predlaže se Upravnom vijeću prihvaćanje prijedloga Povjerenstva, te davanje suglasnosti ravnateljici za potpisivanje ugovora/narudžbe opreme koja je hitno potrebna za početak rada područnog objekta u Molvicama.

**Ad) 3. Radni odnosi - donošenje odluke o raspisivanju natječaja za:**

* **odgojitelja na određeno puno radno vrijeme (5 izvršitelja) i**
* **odgojitelja na određeno nepuno radno vrijeme od 20 sati tjedno (1 izvršitelj)**

**do povratka odsutnih radnica na posao**

O b r a z l o ž e nj e

Zapošljavanjem 6 odgojitelja na neodređeno puno radno vrijeme za područni vrtić u Molvicama, otvorila se potreba za zapošljavanjem novih odgojitelja na određeno vrijeme, koji će raditi na zamjenama odsutnih radnica.

Uz navedene zamjene, jedna odgojiteljica najavila je čuvanje trudnoće.

Jedna odgojiteljica je na njezi djeteta, te temeljem Rješenja HZMO radi na pola radnog vremena.

Shodno svemu navedenom potrebno je raspisati natječaje za 5 odgojitelja na određeno puno radno vrijeme do povratka odsutnih radnica i 1 odgojitelja na određeno nepuno radno vrijeme (20 sati tjedno) do povratka odsutne radnice.

Molimo da se pojedinačno očitujete o svakoj predloženoj točki dnevnog reda.

Unaprijed zahvaljujemo.

Predsjednica Upravnog vijeća

Tatijana Lenart

\_\_\_\_\_\_\_\_\_\_\_\_\_\_\_\_\_